جمهورباشقانی رجب طیب اردوغان، ارمنیستانین سالدیرقان داورانیشینین نتیجه‌لری اولاجاغینی بیلدیردی.
جمهورباشقانی اردوغان، باشکند آنکارادا بیر آچیلیش مراسیمینده‌کی دانیشماسیندا، "دوست و قارداش آذربایجانین وطن تورپاقلارینی مدافعه ائتمک اوچون آپاردیغی موباریزه‌یه" توخوندو.
بو موباریزه‌ده وئریلن سون شهیدلره الله‌دان رحمت دیله‌یه‌ن اردوغان بونلاری سؤیله‌دی:
"ارمنیستانین، آذربایجانین ظفری ایله نتیجه‌لنه‌ن ساوشدان (۲.جی قاراباغ ساواشی-۲۰۲۰) سونرا الده ائدیلن آنلاشمانی پوزماسی نتیجه‌سینده اورتایا چیخان بو وضعیتی، قبول ائدیلمز گؤروروک. هر زامان اولدوغو کیمی، بو گلیشمه قارشیسیندا دا آذربایجان‌لی قارداشلاریمیزین یانیندا اولدوغوموزو بوتون دونیا بیلمه‌لی‌دیر. قاراباغ ساواشیندان سونرا امضالانان آنلاشمانین شرطلرینی یئرینه یئتیرمه‌ییب بیر ده سالدیرقان داورانیشلار سرگیله‌یه‌ن ارمنیستان طرفی اوچون بو توتومون البته نتیجه‌لری اولاجاق. آرزوموز، ارمنیستان بون‌ یانلیش یولدان  ان قیسا زامان‌دا دؤنمه‌سی، آنلاشما شرطلرینی تئزلیکله یئرینه یئتیریمه‌سی، واختینی و انرژی‌سینی باریشی مؤگۆجلندیرمک اوچون صرف ائتمه‌سی یؤنونده‌دیر.
